Ki sabrang

Ki Sabrang; Jati Sabrang; Peronema Canescens nyaéta hiji tutuwuhan anu asalna tina kulawarga Verbenaceae. 
Ki Sabrang sok disebut ogé tangkal sunkai, ieu tangkal ngahasilkeun kai anu pohara alus kagolongkeun méwah malahan di Indonésia mah nepika jadi komoditi ékspor ka nagara Jepang . 

Ki Sabrang biasa kapanggih hirup di sisi susukan, sisi jalan katut daérah kurang subur anu saméméhna kungsi jadi aréa tambang. Ieu tangkal mibanda prospék anu alus utamana pikeun komoditas dagang, ogé sipatna anu gancang gedé dimangpaatekun pikeun réboisasi leuweung atawa lahan anu ruksak.

Ciri mandiri 
Ki Sabrang jangkungna bisa ngahontal 12-22 méter, daun majemuk bijil papasangan pasingareup-singareup, daunna lanset méncos ka tungtung, daun pang handapna 1-3,5 x 2,5-15 cm, buah drupe gedeba 3-3,5mm.

Guna jeung mangpaat 
Urang Dayak di Kalimantan Wétan masih kénéh ngagunakeun daun sungkai ngora pikeun ubar salésma , muriang , cacing eun , dipaké mandi pikeun awéwé sanggeus ngalahirkeun sarta minangka obat kekemu pikeun nyegah nyeri huntu .  
Sawatara masarakat di Sumatera kidul jeung Lampung ngagunakeun daun sungkai minangka antiplasmodium jeung ubar muriang.   

Suku Serawai, ngamangpaatkeun daun P. canescens kujalan dibebek. Tuluy ditaplokeun kana palebah anu bisul pikeun ngagancangkeun bisul jadi asak atawa gancang cageur.   

Suku Lemak ngamangpaatkeun semur daun P. canescens dipaké pikeun ngurangan muriang, malaria jeung ngajaga kaséhatan.   

Nurutkeun panalungtikan ogé, gél anu ngandung ekstrak fraksi étanol daun ki sabrabg ngalaman panurunan inhibisi, anumana parobahan anu paling  katempona dina aktivitas gél ngalawan baktéri B. Dimana Ieu sublitis,  disimpen pikeun 30 poé, aktivitas antiseptikna robah jadi  enol.

Dicutat tina
 
 

Kategori :Tutuwuhan tropis 
Kategori :Tutuwuhan Industri 
Kategori :Verbenaceae 
Kategori :Tutuwuhan ubar